
ประกาศองค์การบริหารส่วนตำบลตลิ่งชัน
เรื่อง ให้ผู้รับประเมินซึ่งมีกรรมสิทธิ์ในทรัพย์สินที่ตั้งอยู่ตำบลตลิ่งชัน จังหวัดนครศรีธรรมราช อันต้องเสียภาษีโรงเรือนประจำปี พ.ศ.๒๕๕๙ ไปรับแบบพิมพ์ และกรอกรายการในแบบพิมพ์ ยื่นต่อพนักงานเจ้าหน้าที่
---------------------


อาศัยอำนาจตามความในมาตรา ๑๙ แห่งพระราชบัญญัติภาษีโรงเรือนและที่ดิน พุทธศักราช ๒๔๗๕  ซึ่งแก้ไขเพิ่มเติมโดยพระราชบัญญัติ ภาษีโรงเรือนและที่ดิน (ฉบับที่ ๓) พุทธศักราช ๒๔๘๕  และตามคำสั่ง ขององค์การบริหารส่วนตำบลตลิ่งชัน ที่   ๒๘๙ /๒๕๕๘ เรื่อง แต่งตั้งพนักงานเจ้าหน้าที่ พนักงานจัดเก็บภาษีและคณะกรรมการพิจารณาคำร้องขอให้พิจารณาประเมินใหม่(การอุทธรณ์) ภาษีโรงเรือนและที่ดิน ตั้งแต่วันที่   ๑     เดือน ธันวาคม พ.ศ. ๒๕๕๘


จึงประกาศให้ผู้รับประเมิน ซึ่งมีกรรมสิทธิ์ในทรัพย์สินเป็นโรงเรือนหรือสิ่งปลูกสร้างอย่างอื่น ที่ตั้งอยู่เขตตำบลตลิ่งชัน อำเภอท่าศาลา จังหวัดนครศรีธรรมราช ไปรับแบบพิมพ์แสดงรายการแห่งทรัพย์สิน (ภ.ร.ด.๒) ณ องค์การบริหารส่วนตำบลตลิ่งชันได้ตั้งแต่ วันที่ ๑ มกราคม พ.ศ.๒๕๕๙ เป็นต้นไป และให้กรอกรายการโดยละเอียดแยกเป็นตำบล ๆ ลงในแบบพิมพ์ แล้วยื่นต่อพนักงานเจ้าหน้าที่ ภายในวันที่  ๒๙  กุมภาพันธ์ ๒๕๕๙
ประกาศ ณ วันที่   ๓     เดือนธันวาคม  พ.ศ.๒๕๕๘
      ชัยวุฒิ  แก้วอย่างดี
   ( นายชัยวุฒิ  แก้วอย่างดี ) 

       นายกองค์การบริหารส่วนตำบลตลิ่งชัน 


ประกาศองค์การบริหารส่วนตำบลตลิ่งชัน
เรื่อง การยื่นแบบและชำระภาษีโรงเรือนและที่ดิน ภาษีป้าย ภาษีบำรุงท้องที่ 
ประจำปีงบประมาณ ๒๕๕๙
---------------------------
ภาษีโรงเรือนและที่ดิน
ให้เจ้าของโรงเรือนหรือสิ่งปลูกสร้างอย่างอื่นในเขตองค์การบริหารส่วนตำบลตลิ่งชัน ที่มีหน้าที่ต้องเสียภาษีโรงเรือนและที่ดิน ยื่นแบบแสดงรายการเพื่อเสียภาษีโรงเรือนและที่ดิน(ภ.ร.ด.๒)  ตั้งแต่วันที่  ๑  มกราคม  ๒๕๕๙ ถึงวันที่  ๒๗  กุมภาพันธ์ ๒๕๕๙
ภาษีป้าย
ให้เจ้าของป้าย ที่ติดตั้งป้ายในเขตองค์การบริหารส่วนตำบลตลิ่งชัน ยื่นแบบแสดงรายการเพื่อเสียภาษีป้าย(ภ.ป.๑)  ตั้งแต่วันที่  ๑  มกราคม  ๒๕๕๙ ถึงวันที่  ๓๑  มีนาคม ๒๕๕๙
ภาษีบำรุงท้องที่
ให้เจ้าของที่ดินซึ่งมีกรรมสิทธิ์ในที่ดิน ที่ตั้งอยู่ในเขตองค์การบริหารส่วนตำบลตลิ่งชันชำระค่าภาษีบำรุงท้องที่   ตั้งแต่วันที่  ๑  มกราคม  ๒๕๕๙ ถึงวันที่  ๒๙  เมษายน  ๒๕๕๙


ยื่นแบบและชำระภาษี  ณ  กองคลัง องค์การบริหารส่วนตำบลตลิ่งชัน ตำบลตลิ่งชัน อำเภอท่าศาลา จังหวัดนครศรีธรรมราช
จึงประกาศให้ทราบโดยทั่วกัน 

ประกาศ ณ วันที่        เดือนธันวาคม  พ.ศ.๒๕๕๘

          ชัยวุฒิ  แก้วอย่างดี
   ( นายชัยวุฒิ  แก้วอย่างดี ) 

       นายกองค์การบริหารส่วนตำบลตลิ่งชัน 
